cyanic-selkie/wikianc huggingface dataset:
Oslo paraiška 2022 m. žiemos olimpinėms žaidynėms
Transportas
Oslą aptarnauja Oslo oro uostas, vykdantis tarpžemyninius skrydžius. Atstumas tarp Oslo ir Lilehamerio arenų yra nuo 190 km iki 230 km (toliausiai – Kvitfjell). Lilehamerio zonoje bus įrengtas susisiekimas keliais ir bėgiais. 2022 m. šalia kelio Oslas-Lilehameris (kelias E6) bus įrengtas 140 km keturių juostų automagistralė.
Biudžetas
Kandidatavimo komitetas savo kandidatūroje olimpinėms ir parolimpinėms žaidynėms numatė 33 milijardų Norvegijos kronų biudžetą, iš kurių viešosios išlaidos sudarys nuo 21,5 iki 24,5 milijardo kronų. Po Olimpiados dalis infrastruktūros bus parduodama kaip privatūs namai arba verslo ar viešajam naudojimui.
Klintis
thumb|300px|Klintys [[Turkija|Turkijoje]] Klintis (CaCO3) – nuosėdinė uoliena daugiausia sudaryta iš mineralo kalcito. Be šio mineralo klintyje yra arogonito, dolomito ir kitų mineralų. Pagrindinis kalcito šaltinis yra jūriniai organizmai. Šių organizmų palaidoti skeletai ar kriauklės sudaro didelius klinties masyvus. Tokia klintis, sudaryta iš jūrinių organizmų kriauklių, vadinama kriauklainiu. Klintis taip pat nusėda dėl požeminio vandens veiklos. Tai atsitinka, kai ištirpęs kalcio karbonatas kristalizuojasi tuštumose. Dideli klinčių varvekliai sudaro stalaktitus, stalagmitus ir kolonas.
Kita klinties forma yra oolitinė klintis, kuri skiriasi savo specifine granuliuota struktūra. Ši klinties forma susidaro iškritus krituliams šiltuose, sekliuose, druskinguose vandens telkiniuose. Dar viena klinties atmaina yra ežerinė klintis. Ji susidaro tam tikruose ežeruose (priklausomai nuo gylio) iš ežerinių bestuburių liekanų. Klintis sudaro iki 10 procentų visų nuosėdinių uolienų.
Gryna klintis yra baltos arba beveik baltos spalvos. Dėl įvairių priemaišų, molio, smėlio, organikos, hematito ar kitų, klinties spalva gali kisti. Struktūra taip pat įvairuoja dėl formavimosi sąlygų. Ji gali būti masyvi, klastinė, kristalinė, granulinė. Kalcito, kvarco, dolomito, barito, pirito kristalai gali užpildyti klintyje esančius plyšius, tuštumas. Klintyje kartais būna titnago gniutulų.
Kai klintis slūgso šalia žemės paviršiaus ir lietaus vanduo sunkiasi per ją, tokiose vietose klintis išplaunama. Vyksta karsto procesai ir formuojasi karstinės tuštumos – olos.
Klinties panaudojimas
Klinties panaudojimas gana platus. Sutrupinta klintis naudojama kelių tiesimui. Klinties blokai – pastatų statymui. Klintis panaudojama kaip žaliava cemento, kalkių gamybai, rūgščių dirvožemių kalkinimui.
Klintis Lietuvoje
Šios uolienos daugiausia randama ordoviko – kreidos amžiaus dariniuose. Svarbiausi klinties telkiniai Lietuvoje yra ankstyvojo permo amžiaus. Eksploatuojami telkiniai yra šiaurinėje Lietuvos dalyje daugiausia Naujojoje Akmenėje (sluoksniai arčiausiai prie žemės paviršiaus). Šios uolienos yra išžvalgyta apie 350 mln. t. Po ledynmečio susidariusi ežerinė klintis taip pat gali būti eksploatuojama, tačiau jos klodai yra santykinai mažesni. Šių uolienų telkinių išžvalgyta apie 30 mln. t.
Skynimai I
Skynimai I – kaimas Šalčininkų rajono savivaldybėje, 5 km į vakarus nuo Turgelių. Seniūnaitijos centras. Yra biblioteka.
Istorija
Iki XX a. vid. vadinti Paulavos Pasekais (Skynimais). 2016 m. pervadinti į Skynimus I.
Honkongo doleris
Honkongo doleris – nacionalinė Honkongo valiuta (ISO 4217 kodas – HKD). Padalinta į 100 centų.
Budriai (Ungura)
Budriai (, nuo 1945 m. ) – kaimas Lenkijoje, (Unguros pavietas, Varmijos Mozūrų vaivadija) prie kelio DK650 Geldapė-Bartėnai, 11 km į šiaurės rytus nuo Unguros, Budrių valsčiaus centras. 420 gyventojų (2004 m.)
Istorija
Kaimą 1565 m. įkūrė Janas Miksas, kuriam didysis Vokiečių ordino magistras Albrechtas Hohencolernas dovanojo 51 valaką ir 2 margus žemės. 1571 m. šeši kaimo ūkininkai mokėjo činšą Vrubelio domenui. 1710 m. maro metu mirė 245 kaimo gyventojai. Vietoje jų apie 1730 m. atkelti zalcburgiečiai. XIX a. pabaigoje įsteigtas paštas, tuo metu miestelyje gyveno 778 gyventojai, iš jų 60 amatininkų.
1739 m. įsteigta evangelikų liuteronų parapija, superintendantas Georgas Andrius Helvingas pastatė vienos navos bažnyčią. 1945 m. bažnyčioje įsikūrė katalikų Švenčiausiosios Trejybės parapija. Kartu su parapija 1739 m. įsteigta mokykla, kuri nuo 1856 m. buvo dviejų klasių su dviem mokytojais ir 140 mokinių. 1935 m. mokykla tapo triklase su 156 mokiniais.
Astraja
Su Astraja neretai tapatinama Dikė – kita Dzeuso ir Temidės duktė.
John Terry
Džonas Džordžas Teris (g. 1980 m. gruodžio 7 d.) – anglų futbolininkas, Anglijos rinktinės gynėjas, Chelsea klubo komandos kapitonas. 2005 metais išrinktas geriausiu Anglijos žaidėju, 2005 metais – geriausiu UEFA Čempionų lygos gynėju. Chelsea klube 2005 ir 2006 metais tapo Premier lygos čempionu.
Nacionalinėje komandoje žaidžia nuo 2003 m. birželio 3 d., su rinktine žaidė 2006 m. pasaulio čempionate, kur aštuntfinalyje išrinktas geriausiu rungtynių žaidėju. 2006 tapo Anglijos rinktinės kapitonu, šias pareigas perėmęs iš Davido Beckhamo.
Džonas Teris gimė Barkinge, Rytų Londone, vėliau čia lankė Eastburio mokyklą. Chelsea klubas pastebėjo Džoną, kai jis žaidė sekmadieninės lygos komandoje Senrab F. C. Ši komanda išaugino daug žvaigždžių, kurių tarpe Premier lygoje žaidžiantys Bobby Zamora, Paulas Konchesky, Ledley Kingas ir Jlloydas Samuelas. Terry prisijungė prie Chelsea jaunimo komandos būdamas 14 m., žaisdamas jaunių bei atsarginėje komandose saugo pozicijoje. Netrukus jis pradėjo žaisti vidurio gynėju.
Aisaras
Aisaras Graikų mitologijoje – Tirenijos ar Ertrurijos (Tuskanijos) upė ir upės dievas, potamas, centrinėje Italijoje. Prieš įtekėdama į Viduržemio jūrą upė susijungia su Arno upe ties Piza.
Kazokiškis
Kazokiškis – kaimas Utenos rajono savivaldybėje, 5 km nuo Tauragnų.
Enciklopedistas
Terminas enciklopedistas turi keletą reikšmių:
ISO transliteracijos
ISO transliteracijos – įvairūs ISO standartai, apibrėžiantys taisykles, kaip iš ne lotyniško pagrindo rašto sistemų tekstą transliteruoti lotyniškais rašmenimis.
Standartai, apibrėžiantys konkrečių rašto sistemų transliteravimą:
Kipro futbolo varžybos 1961–1962 m.
Kipro futbolo varžybos 1961–1962 m.
Fabrianas
Fabrianas – miestas Italijoje, Markėje, Ankonos provincijoje. Miestas yra Esino slėnyje 44 km į pietvakarius nuo Džezio, 36 km į rytus nuo Gubijo (Umbrija).
Istorija
Fabrianą viduramžių pradžioje įkūrė seno romėniško miesto Attidium, kurio likę tik griuvėsiai, gyventojai. Tai viena pirmųjų vietų Europoje, kur pramoniniu būdu buvo gaminamas aukštos kokybės popierius nuo XIII a. Iki šių laikų Fabrianas pasižymi puikiu popieriumi su vandens ženklais. Tai lėmė miesto klestėjimą vėlyvaisiais viduramžiais ir Renesanso laikais bei nulėmė tai, kad Folinjas Umbrijoje nuo 1470 m. tapo vienu pirmųjų dideliu spausdinimo centru Centrinėje Italijoje.
Slabada (Lavoriškės)
Slabada – kaimas Vilniaus rajono savivaldybėje. Kaimas išsidėstęs abipus Vilnelės upės, plento 24 kilometre. Seniūnaitijos centras. Veikia Slabados kaimo bendruomenė. Čia įsirengęs observatoriją astronomas megėjas Henrik Selevič.
Lehman Brothers
Lehman Brothers Holdings Inc. buvo vienas iš didžiausių JAV investicinių bankų. Broliai Emanuel ir Mayer Lehman'ai atvykę iš Vokietijos 1850 m. įsteigė banką. 2006 m. banke dirbo apie 23 tūkst. darbuotojų, metinis pelnas buvo 4 mlrd. dolerių. 2008 m. rugsėjo 15 d. bankas kreipėsi į teismą dėl bankroto paskelbimo. „Lehman Brothers“ skola siekė 613 mlrd. dolerių. Tai didžiausias bankrotas JAV istorijoje, tapęs 2008 m. pasaulio ekonominės krizės ryškiu akcentu. 1936-1943 m. banko viceprezidentu buvo Lietuvos žydų kilmės ekonomistas Alexander Sachs.
Bankrotas
„Lehman Brothers“ bankrutavo dėl per didelės prisiimtos rizikos – jo portfelyje buvo sukaupta per didelė dalis rizikingų aktyvų, o siautėjant rizikingų būsto paskolų krizei, aktyvų vertė staigiai krito, sukeldama „Lehaman Brothers“ akcijų vertės biržoje kritimą ir, svarbiausia, kitų bankų ir partnerių nepasitikėjimą. Nepasitikėjimas lėmė, kad „Lehman Brothers“ daugiau niekas neskolino ir bankas buvo paliktas vienas tvarkytis su savo įsipareigojimais, o to padaryti nebeįstengė. Bankrutavęs vien tik „Freddie Mac“ (JAV hipotekos paskolų milžinui) bankas liko skolingas 400 mlrd. USD. „Lehman Brothers“ Azijos ir Europos padalinius prisijungė „Nomura“, o „Barclays“ įsigijo pastarojo JAV padalinį.
Naujasis Taivano doleris
Naujasis Taivano doleris – nacionalinė Taivano valiuta (ISO 4217 kodas – TWD). Simbolis – NT$.
Into Eternity
Into Eternity – Kanados progresyviojo/melodingojo death metalo muzikos grupė iš Redžainos.
Istorija
Into Eternity 1997 metais įkūrė Tim Roth, Scott Krall, Jim Austin, Chris Eisler ir Chris McDougall. 1999 metais išleido savo pačių finansuotą debiutinį albumą grupės pavadinimu. 2000 metais Into Eternity pasirašė sutartį su DVS Records bei 2001 metais su šios įmonės pagalba išleido antrąjį studijinį albumą Dead or Dreaming. 2002 metais grupė atkreipė Century Media Records dėmesį ir su šia kompanija buvo pasirašytas kontraktas, besitesiantis iki šiol. 2004 metais buvo išleistas daugiausiai pripažinimo grupei pelnęs darbas Buried in Oblivion, 2006 metais – The Scattering of Ashes ir 2008 metais – koncepcinis albumas The Incurable Tragedy.
Alina Orlova
Alina Orlova (tikroji pavardė Orlovskaja, g. 1988 m. birželio 28 d. Visagine, Lietuvoje) – lietuvių dainuojamosios poezijos kūrėja ir atlikėja.
Biografija
Alina, gimusi kaip Alina Orlovskaja, vaikystę praleido Visagine. Alinos tėvas yra lenkas, o mama gimusi Voroneže. Atlikėjos tėvai susitiko Kazachstane ir šeimyninį gyvenimą tęsė Lietuvoje, kur ir gimė Alina.
Muzikinė veikla
thumb|left|Orlova koncerte. A. Orlova kuria dainų tekstus pati, atlieka „koverius“. Dainuoja 3 kalbomis: lietuvių, rusų, anglų.
2008 m. sausio 22 d. Vilniaus Šv. Kotrynos bažnyčioje ir 2008 m. sausio 30 d. Kauno valstybiniame dramos teatre pristatė debiutinį albumą „Laukinis šuo Dingo“. Albumą išleido kompanija „MetroMusic“. Albume yra 16 Alinos Orlovos atliekamų dainų. Daina iš albumo pavadinimu „Nesvarbu“ „Pravdos“ naujokų apdovanojimuose pelnė Geriausia dainos titulą.
2008 m. gegužę debiutinį albumą dainininkė pristatė Rusijos publikai, vėliau surengė koncertus Liverpulyje, Londone, Lenkijoje ir Airijoje. Dalyvavo „Europavox“ festivalyje Prancūzijoje bei kitur.
Škotijos grupės Travis vokalistas Francis Healy pastebėjęs Alinos dainą „Vaiduokliai“, įtraukė ją į septynių dainų EP pavadinimu „Play. Stop. Rewind“, kurį išleido įrašų kompanija „LIPA Records“. Taip pat šią dainą („Vaiduokliai“) kylanti britų atlikėja sujungė su Snoop Dogg daina „Drop It Like Its Hot“.
2010 m. liepos 1 d. dainininkė pristatė 2-ąjį albumą „Mutabor“, kurią išleido „Monako produkcija“. 2010 m. gruodžio 17 d. rusų žurnalas „Kommersant Weekend“ išrinko Alinos dainą „Лихорадка“ įsimintiniausia besibaigiančių metų rusiška daina. .
Miletas
Miletas (🇬🇷,, , ) − senovės graikų miestas Mažosios Azijos vakarinėje pakrantėje, prie Meandro upės žiočių; dabartinėje Turkijos teritorijoje.
Istorija
Miletą apie XVI a. pr. m. e. įkūrė achajai. II ir I tūkstantmečių pr. m. e. sandūroje jame apsigyveno jonėnai.
VIII−VI a. pr. m. e. Miletas buvo vienas labiausiai išsivysčiusių graikų polių. Miletiečiai įkūrė apie 70 kolonijų, daugiausia Marmuro ir Juodosios jūros pakrantėse. Jis labiau nei kiti graikų miestai garsėjo menu, politika ir prekyba. Buvo pagrindinis Jonijos lygos uostas bei klestėjo kaip meno ir pramonės centras.
VI a. pr. m. e. Milete susiformavo Mileto natūrfilosofijos mokykla. Tuo metu Miletas atiteko Persijai.
Apie 500 m. pr. m. e. miletiečiai vadovavo Jonijos graikų miestų sukilimui prieš persus. 494 m. pr. m. e. persai Miletą sugriovė.
479 m. pr. m. e. miestas pradėtas atstatyti ir apie 466 m. pr. m. e. užstatytas pagal taisyklingą (vadinamą Hipodamo) planą su stačiakampiu gatvių tinklu.
Po Peloponeso karo (431−404 m. pr. m. e.) miestas vėl atiteko persams, 334 m. pr. m. e. − Aleksandrui Makedoniečiui, 129 m. pr. m. e. − Romai.
Bėgant metams Miletas pamažu sunyko. thumb|left|250px|Miletas senovės žemėlapyje
Nuo XX a. pradžios Milete vykdomi archeologiniai kasinėjimai. Atkasami architektūros paminklų griuvėsiai: trijų agorų − šiaurinės (su bulės susirinkimams skirtu pastatu, vadinamu Buleuterionu, dviem Apolono šventyklomis ir kitais pastatais), pietinės ir vakarinės (su jonėnine Atėnės šventykla).
Prūsų Vilčiai
Prūsų Vilčiai arba Znamenskojė (, nuo 1939 m. Preußisch Wilten, 1945–1946 m., nuo 1946 m. Знаменское) – gyvenvietė dab. Kaliningrado srities pietinėje dalyje, Pravdinsko rajone, nuo 2008 m. birželio 30 d. Domnovo kaimo gyvenvietės kaimas.
Istorija
Notangos žemės kaimo pavadinimas Viltai prūsiškos kilmės. Prūsų Vilčiais kaimas pavadintas siekiant atskirti nuo į rytus esančių Vokiečių Vilčių (Deutsch Wilten). 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Frydlando apskrities (nuo 1927 m. Barštyno apskritis) dvaras, nuo 1874 m. birželio 11 d. Dumnavos–Klitų valsčiaus kaimas. 1928 m. rugsėjo 30 d. prijungti Sausynai ir sudaryta Prūsų Vilčių savivaldybė. 1946 m. balandžio 7 d. – rugsėjo 6 d. Frydlando rajono, vėliau Pravdinsko rajono kaimas, 1947 m. birželio 25 d. – 2008 m. birželio 30 d. Domnovo apylinkės kaimas.
Didieji Pupojai
Didžiąją (vakarinę) dalį sudaro Pupojų sodai, rytinė dalis apstatyta mažiau, ten kuriasi nausėdijos, daugiabučių rajonas „Naujasis Antakalnis“, yra išlikę senojo Pupojų kaimo sodybų. Yra mažos kapinaitės. Susisiekimo viešuoju transportu nėra, artimiausios stotelės yra Rokantiškėse (115 autobusas).
Istorija
1958 m. dalis Didžiųjų Pupojų, o 1996 m. – likusioji dalis prijungta prie Vilniaus miesto.
Holizmas
Holizmas (iš graikų kalbos žodžio holos, reiškiančio visas, pilnas) yra idėja, kad visos sistemos savybės (biologinės, cheminės, socialinės, mentalinės, lingvistinės ir kt.) negali būti apibrėžtos ir paaiškintos vien kaip jos sudėtinių dalių suma. Priešingai, sistema apibrėžia kaip veikia jos sudėtinės dalys.
Holizmo sąvoką pirmasis pradėjo naudoti Pietų Afrikos valstybės veikėjas Jan Smuts savo 1926 m. išleistoje knygoje Holism and Evolution.
Holizmas dažnai apibrėžiamas kaip priešingybė redukcionizmui (t. p. žr. mokslinis redukcionizmas). Redukcionizmo principas moksle teigia, kad sudėtinga sistema gali būti paaiškinta, išskaidant (redukuojant) sistemą į sudėtines jos dalis. Pavyzdžiui, biologiniai procesai yra paaiškinami cheminiais procesais, o savo ruožtu cheminiai procesai paaiškinami fizikiniais reiškiniais.
Holizmas taip pat gali būti priešpriešinamas atomizmui.
Kita vertus holizmas ir redukcionizmas gali būti laikomi vienas kitą papildančiais požiūriais, nes jie abu gali būti naudingi siekiant tinkamai pažinti konkrečią sistemą.
Antrojoje XX a. pusėje pagrindinė holistinio mąstymo kryptis moksle yra sisteminis mąstymas, pvz., chaoso mokslas. Sisteminio mąstymo kontekste paprasta holizmo interpretacija reiškia, kad neužtenka žinoti elementus, būtina žinoti ir santykius (sąryšius) tarp elementų.
Peru vicekaralystė
Peru Vicekaralystė  – Ispanijos kolonija Pietų Amerikoje, sudaryta 1542 m. Fransiskui Pisarui užkariavus inkus. Apėmė užkariautos Inkų imperijos teritoriją: dabartinę Peru, Boliviją, šiaurinę Argentiną, dalį Brazilijos ir Ekvadoro. O iki sukuriant Naujosios Granados (1717 m.) ir La Platos (1776 m.) vicekaralystes formaliai apėmė visą Pietų Ameriką, išskyrus portugalų ir olandų valdas. Sostinė buvo Lima. Vicekaralystę valdė 30 vicekaralių. Pirmuojų tapo Blaskas Nunjesas Vela. Gyvavo iki 1824 m. kai vicekaraliaus José de la Serna e Hinojosa armija pralaimėjo Ajakučo mūšį prieš Simoną Bolivarą.
Administraciniai vienetai
thumb|150px|left|Vicekaralystės audiencijų de jure teritorija Peru vicekaralystė buvo dalinama į stambius administracinius vienetus – audiencijas, kurių skaičius keitėsi. Audiencijos savo ruožtu buvo dalinamos į smulkesnius vienetus korechimientus (1784 m. juos pakeitė intendencijos), o šie – į kabildus. Kai kuriose teritorijose egzistavo tarpiniai vienetai tarp audiencijų ir korechimientų: kapitonijos ir gubernijos.
Audiencijų sąrašas:
1717 m. trys šiauriausios audiencijos kartu atsiskyrė kaip Naujosios Granados vicekaralystė, o 1776 m. Čarkaso audiencija atskilo kaip atskira La Platos vicekaralystė. Tokiu būdu Peru vicekaralystės teritorijos sumažėjo iki dviejų audiencijų: Limos ir Čilės. 1787 m. iš Limos audiencijos išskirta trečioji – Kusko karališkoji audiencija. 1811 m. Čilėje prasidėjus nepriklausomybės judėjimui, Čilės audiencija galutinai atskilo 1818 m.
FK Rostov
Rostovo prie Dono FK – Rusijos futbolo klubas iš Rostovo prie Dono.
Istorija
Klubo ištakos siekia 1930 m. miniatiūra|Klubo namų stadionas
Argentinos herbas
Argentinos herbas. Jo dabartinė versija patvirtinta 1944 m. Pavaizduota iš už simbolio kylanti „Gegužės Saulė“ (kuri taip pat yra ir Argentinos vėliavoje). Kylanti saulė simbolizuoja šalies kilimą. Centre – elipsė, padalinta į dvi lygias dalis: žydrą ir baltą, kurios simbolizuoja dangaus spalvas (kaip ir vėliavoje). Rankų paspaudimas vaizduoja visų provincijų vienybę. Tuo pat metu rankos laiko lazdą, kuri reprezentuoja pasiryžimą kovoti už laisvę. Ant lazdos užmauta Frygų kepurė, simbolizuojanti laisvę. Laurų vainikas aplink elipsę, žymi pergalę.
Popiežė Joana
Popiežė Joana (pasak kitų legendų Jutta, Frau Jutte, Gilberta, Agnes, Glancia) – legendinė popiežė. XIII a. legendos jos tariamą pontifikatą datuoja 855–857 m.
Legendos
Pirmą kartą legenda apie moterį popiežę pasirodė 1250 m. kronikininko dominikono J. de Maijy pasaulio kronikoje, bet joje dar neminimas popiežės vardas. Kronikininkas Martynas fon Tropau „Pontifiku ir imperatorių kronikoje“ (Chronicon pontificum et imperatorum – apie 1272 – 1277 m.) ją jau įtraukęs į popiežių istoriją tarp Leono IV (847–855 m.) ir Benedikto III (855–858 m.) ir nurodęs, kad ji valdžiusi kaip popiežius Jonas Anglas iš Mainco (Johannes Anglicus). Kiti šaltiniai ją vadina Jonu Angelu (Johannes Angelicus); čia tiksliai nurodyta, kad jos pontifikatas truko 2 metus, 7 mėn. ir 4 dienas.
Vėlesni autoriai perimdavo šią tariamai istorinę medžiagą ir prirašydavo naujų faktų. Anot vienos legendos, ji buvo kilusi iš Atėnų, apsimetusi vyru Romoje dirbo notare ar mokytoja, nes moterys tuo metu Romoje negalėjo užimti tokių pareigų. Taip jai esą pavyko tapti ir popieže. Apgaulė buvo pastebėta tik tada, kai ji per procesiją pagimdė kūdikį. Anot kitos legendos, ji demaskuota, kai nukrito nuo arklio; įsiutusi minia ją užmėčiusi akmenimis ir palaidojusi mirties nuosprendžio vietoje. Pasak XIV a. legendos, ji dėl to atgailavusi vienuolyne ir buvusi palaidota sūnaus, Ostijos kardinolo. Manoma, legendos galėjo atsirasti neteisingai perskaičius užrašą ant atrastos senos statulos. Vėlyvaisiais viduramžiais šia istorija buvo tikima, humanistai ir protestantai ja pasinaudodavo polemikoje su katalikais. Jos istoriškumu vienas pirmųjų suabejojo vokiečių istorikas J. Aventinas (1477–1534 m.).
Aukštelkų ąžuolas
miniatiūra|250px|right|Aukštelkų ąžuolas žiemą
Aukštelkų ąžuolas – išskirtinio amžiaus ir matmenų ąžuolas, augantis Aukštelkų kaime, Radviliškio rajono savivaldybėje, 7 km į šiaurės rytus nuo Radviliškio. Valstybės saugomas botaninis gamtos paveldo objektas.
Ąžuolas paskelbtas saugomu Gamtos apsaugos komiteto prie Lietuvos TSR Ministrų Tarybos 1960 m. rugsėjo 1 d. įsakymu Nr. 165.
UEFA taurių taurė 1983–1984 m.
UEFA taurių taurė 1983–1984 m. – 24-asis UEFA taurių taurės turnyras. Prasidėjo 1983 m. rudenį. Taurę laimėjo klubas, finale laimėjęs prieš  klubą.
Violeta Liukaitienė
Biografija
1982–1987 m. studijavo Vilniaus universitete. 1980–2008 m. – dienraščio "Kauno tiesa“, vėliau tapusio "Kauno diena", korespondentė, Ekonomikos ir teisės skyriaus redaktorė,šio laikraščio priedų "Justicija", "Argumentai" ir kitų leidėja ir redaktorė, renginių su teisėjais, advokatais, notarais, policijos darbuotojais organizatorė ir moderatorė. Nuo 2009 m. – Jonavos rajono laikraščio „Naujienos“ direktorė-vyriausioji redaktorė,  nuo 2014 m. – UAB "Ūkininko patarėjas", vyriausiojo redaktoriaus pavaduotoja, nuo 2020 m. – "Valstiečių laikraščio" vyr.redaktoriaus pavaduotoja. Lietuvos žurnalistų sąjungos narė.
Moralė
Moralė ( – dorovinis; moralitaser – būdas, charakteris, tinkamas elgesys) kaip sąvoka turi keletą reikšmių.
Lietuvių kalboje tarptautinį žodį moralė atitinka žodis dorovė.
Kilmė
Moralė yra paprotinės kilmės. Pirmykštėje visuomenėje papročiai buvo universalūs ir pakankamas individų elgesio normavimo būdas, nes bendruomenės solidarumą lėmė materialinės kovos už būvį sąlygos. Pagal papročius buvo tvarkomos visos gyvenimo sritys, o moralės normos nesiskyrė nuo papročių visumos. Atsirandant privatinei gamybos priemonių nuosavybei, individo santykis su visuomene kito: individas tapo savininku, sąlyginai nepriklausomu nuo visuomenės. Visuomenės interesai ėmė nebesutarti su kiekvieno individo interesais. Kiekvienas galėjo subjektyviai vertinti savo ir kitų poelgius, tai yra būti moralės proceso subjektu. Privataus ir visuomeninio interesų antagonizmas dažniausiai verčia žmogų apriboti savo interesus. Tokiam elgesio motyvų turiniui formuoti ir skatinti klasinėje visuomenėje atsirado speciali socialinės veiklos sritis – dorovinis auklėjimas, buvo sudaryti moralės normų kodeksai, suformuluoti ir teoriškai pagrįsti moralės principai. Tokiu būdu klasinėje visuomenėje moralė ilgainiui atsiskyrė nuo papročių ir tapo sudėtingu reiškiniu su savo pagrindiniais elementais – normomis ir principais.
Įvairumas ir kaita
Moralė įvairuoja etniškai ir kinta istoriškai. Etninį moralės normų įvairumą sąlygoja skirtinga tautų gyvensena ir psichologija. Moralės principų kaitą sąlygoja visuomenės dvasinės kultūros pokyčiai, ekonomikos struktūros kaita. Galima išskirti tam tikras moralės istorijos pakopas. Istoriškai moralės principai skiriasi vertinamuoju turiniu, tai yra dorumo samprata.
Pedro Pires
Pedras Piresas (g. 1939 m. balandžio 29 d.) – Žaliojo Kyšulio salų prezidentas nuo 2001 m.
Išsilavinimą įgijo Lisabonos universitete. Buvo aktyviu Žaliojo Kyšulio išsivadavimo judėjimo nariu. Pedras Piresas buvo pirmuoju šalies premjeru (1975–1991 m.). 2001 m. prezidento rinkimuose įveikė kitą buvusį premjerą Carlos Veiga. 2006 m. perrinktas antrai kadencijai. Vyko socialistinę politiką.
SHN
SHN gali reikšti:
shn gali reikšti:
I Am... Yours: An Intimate Performance at Wynn Las Vegas
I Am… Yours: An Intimate Performance at Wynn Las Vegas – JAV atlikėjos Beyoncé išleistas koncertas DVD, Blu-Ray, CD formatu. DVD buvo nufilmuotas "I AM Yours" keturių koncertų metu 2009 m. liepos 30- rugpjūčio 2 d.
Dainos
{| width="70%"
DVD/Blu-ray
Act One: Intimate…
Intermission
Tap Sequence
Act Two: Storytelling
Destiny’s Child hits: Beyoncé
„Single Ladies (Put a Ring on It)“
Finale Trukmė: 1:38:19
CD
Diskas 1
Diskas 2
Šaltinis:
== Gyvo garso instrumentinis albumas ==
Kažemėkai
Kažemėkai – kaimas Šilutės rajono savivaldybėje, 8 km nuo Katyčių.
Sipaitis
Sipaitis − lietuviška vyriškos giminės pavardė.
Šios pavardės moteriškosios giminės formos yra: Sipaitienė (ištekėjusi moteris) ir Sipaitytė (mergautinė pavardė).
Pavardę turi šie garsesni asmenys:
Planetos milžinės
thumb|right|300px|Didžiosios Saulės sistemos planetos
Planetos milžinės (arba Jupiterio grupė) – išorinės Saulės sistemos planetos Jupiteris, Saturnas, Uranas ir Neptūnas. Jos daugiausia sudarytos iš vandenilio ir helio, su nedideliu kiekiu metano, amoniako ir vandens. Kartais yra vartojamas terminas dujų milžinės. Tačiau šis 1952 m. amerikiečių fantasto Džeimso Blišo pavartotas ir dalinai prigijęs terminas yra kiek klaidinantis, nes einant link centro dujos virsta skysčiu, o po to pereina ir į kietą būseną.
Planetų milžinių grupė skiriasi nuo kitos, Žemės grupės planetų, kurios turi kietą paviršių ir yra sudarytos daugiausiai iš silikatinių uolienų.
Nors nėra vieningos nuomonės, kaip susidarė planetos milžinės, tačiau jų formavimosi teorijoje svarbų vaidmenį vaidina taip vadinamoji šerkšno riba arba sniego riba. Tai yra riba, už kurios gali kondensuotis ledas (tiek vandens, tiek amoniako ir metano). Taip, pavyzdžiui, daugelis uolienų ir metalų gali kondensuotis temperatūrose apie 1300 K. Anglies ir ledo kondensacija galima apie 300–100 K temperatūrose. Sniego ribos padėtis priklauso nuo centrinės žvaigždės šviesio. Mūsų – Saulės atveju ta riba yra tarp Marso ir Jupiterio. Taigi, arčiau šios ribos formuosis uoliniai planetoidai (planetesimalės), o iš jų Žemės grupės planetos. Už tos ribos palankesnės sąlygos formuotis lediniams planetoidams, prie kurių paviršių gana efektyviai gali prilipti (prišalti) vandenilis. Iš tų planetoidų (o galbūt ir iš disko medžiagos sutankėjimų) atsirado proplanetos – planetų užuomazgos, į kurias vyko medžiagos iš disko akrecija. Žinoma, nemažą vaidmenį čia vaidino žvaigždinis (šiuo atveju Saulės) vėjas, išpūtęs dalį aplinkžvaigždinės medžiagos iš disko vidinės dalies.
Mažieji Pupojai
Mažieji Pupojai – Vilniaus miesto dalis, esanti į šiaurės rytus nuo miesto centro, į pietryčius nuo Didžiųjų Pupojų. Rytinėje pusėje teka Dvarčia.
Istorija
Iki XX a. pab. tai buvo kaimas Mickūnų apylinkėje.
Žemutinės Savos regionas
Žemutinės Savos regionas (, iki 2014 m. sausio Spodnjeposavska statistična regija) – Slovėnijos statistinis regionas, esantis šalies pietryčiuose. Antras mažiausių Slovėnijos regionų, turintis gerą susisiekimą. Beveik sutampa su Žemutinės Savos slėniu. Didžiausias regiono miestas – Krškas. Regione veikia vienintelė šalyje Krško atominė elektrinė.
Amūro–Jakutsko magistralė
thumb|250px|Amūro–Jakutsko magistralė pažymėta oranžine spalva
Amūro–Jakutsko geležinkelis arba Amūro–Jakutsko magistralė  – geležinkelio linija Rusijoje, jungianti Jakutijos miestus su Transsibiro ir Baikalo–Amūro magistralėmis. Prasideda Amūro srityje, Tyndos mieste, esančiame prie BAM’o. Toliau linija eina į šiaurę, kerta Stano kalnagūbrį ir driekiasi Jakutijos teritorija. 2019 m. nuolatiniam naudojimui atidarytas visas ruožas iki Žemutinio Bestiacho (Lenos dešiniajame krante, priešais Jakutską).
Pirmi magistralės statybos darbai pradėti dar 1930–1935 m., kai nutiesta Transsibiro geležinkelio atšaka į Tyndą. 1972 m. pradėjus BAM’o statybas, tęsta ir Amūro–Jakutsko linijos statyba. 1979 m. linija pasiekė Berkakitą, vėliau pratęsta iki Neriungrio. 2004 m. geležinkelis pasiekė Tomotą, 2007 m. Amgos upę, 2010 m. Žemutinį Bestiachą.
Jei Amūro-Jakutsko magistralės pradžia laikytina Skovorodino stotis prie Transsibiro geležinkelio, tai visas magistralės ilgis iki Žemutinio Bestiacho yra 1239 km. Iš jų 439 km sudaro nuolat naudojamas, keleivinis ruožas Skovorodinas–Neriungris, 368 km pagal laikiną eksploataciją veikiantis ruožas Neriungris–Tomotas ir 432 km statoma atkarpa Tomotas–Žemutinis Bestiachas. Ateities planuose yra linijos pratęsimas iki Magadano bei tunelio po Beringo sąsiauriu statybos.
Naikintojas
Naikintojas, naikintuvo pilotas - specialiai parengtas karo lakūnas, pilotuojantis naikintuvą. Naikintojai būna specialiai mokomi valdyti naikintuvus ir kautis oro mūšiuose, taip pat dažnai mokomi šturmuoti žemės taikinius. Laivyno ir lėktuvnešių aviacijos naikintojai mokomi kilti ir leistis lėktuvnešiuose, šturmuoti antvandeninius taikinius.
Amūro–Jakutsko magistralė
Geležinkelio linija driekiasi per kalnuotą, amžino įšalo sukaustytą, tankiai upių išraižytą ir miškingą Sibiro dalį. Statant liniją, įrengti svarbūs tiltai per Giliujaus, Timptono, Čulmano, Aldano, Amgos upes, tunelis po Stano kalnagūbriu.
Naikintojas
Naikintojai, numušę 5 ir daugiau lėktuvų paprastai vadinami asais.
Amūro–Jakutsko magistralė
Pagrindinės stotys: Skovorodinas, Tynda, Nagornas, Zolotinka, Berkakitas, Neriungris, Čulmanas, Didysis Nimnyras, Aldanas, Žemutinis Kuranachas, Tomotas, Aukštutinė Amga, Ulu, Chaptagajus, Žemutinis Bestiachas.
Naikintojas
Sveikatos reikalavimai
Naikintojai turi būti puikios sveikatos:
Vienas svarbiausių oro mūšyje naikintoją veikiančių veiksnių yra perkrovos (pagreitis). Atliekant staigius posūkius (tiek vertikalius, tiek horizontalius) lėktuvas ir jo pilotas patiria išcentrinius pagreičius, kurie paprastai matuojami laisvojo kritimo pagreičiais g. 2 g perkrova yra lygi dvigubai Žemės traukai jūros lygyje, t. y., kūnas jaučiamas dukart sunkesnis. Šiuolaikiniai reaktyviniai naikintuvai gali atlikinėti labai staigius posūkius, kurių metu perkrovos gali viršyti žmogaus kūno gebėjimą jas atlaikyti.
Frederikas Edvardas Bakutis
Frederikas Edvardas Bakutis (g. 1912 m. lapkričio 4 d. Montelas (Broktonas, Masačusetso valstija, JAV – m. 2009 m. spalio 4 d.) – lietuvių kilmės JAV kariuomenės kontradmirolas, karo lakūnas, pilotas asas.
Gimė 1912 m. lapkričio 4 d. išeivio iš Lietuvos Frank (tkr. vardas nežinomas, gimė apie 1883 m. Lietuvoje) ir Lenkijos Annie (gimė apie 1886 m. Lenkijoje) šeimoje. Turėjo du vyresnius brolius – Edvardą (gimė 1908 m.) ir Valterį (gimė 1910 m.)
1939 m. sausio 10 d. Bakutis, baigęs mokslus Karinio jūrų laivyno aerodrome, tapo sertifikuotu Karinio jūrų laivyno aviatoriumi. Gavęs prestižinius „Auksinius sparnus“, F. E. Bakutis buvo paskirtas į Trečiosios žvalgybos eskadrilės lėktuvnešį „USS Saratoga“.
Per Antrąjį pasaulinį karą numušė 11 Japonijos karo lėktuvų, pats irgi buvo pamuštas virš vandenyno, bet po savaitės jį išgelbėjo.
Vėliau vadovavo operacinėms jūrų pajėgoms abiejuose Žemės pusrutuliuose.
Išbandė pirmuosius JAV reaktyvinius lėktuvus ir vadovavo JAV astronautų bei jų modulių paieškos ir paėmimo iš vandenyno operacijoms.
Kariniai laimėjimai ir apdovanojimai
Už didvyrišką tarnybą F. E. Bakutis buvo apdovanotas daugybe medalių, svarbiausi iš jų – Karinio jūrų laivyno kryžius, Garbės legiono medalis , Kryžius už pasižymėjimą teikiant oro paramą , Nacionalinės aeronautikos ir kosmoso administracijos išskirtinės tarnybos medalis.
F. E. Bakutis patenka į JAV Antrojo pasaulinio karo Ramiajame vandenyne lakūnų asų gretas. JAV karo lakūnų kovinių laimėjimų apskaitos dokumentuose F. E. Bakutis minimas kaip Fred, jam priskiriami 6 asmeniškai numušti priešo lėktuvai ir dar 3 pažeisti (t. y. sunaikinti, bet ne jo vieno ugnimi).
Jo vardu pavadintas Bakučio krantas – kranto atkarpa Vakarų Antarktidoje.
Micro-Star International
Micro-Star International Co., Ltd (MSI) – techninės įrangos bendrovė, įsikūrusi Taivane. Vienas stambiausių pasaulyje pagrindinių ir vaizdo plokščių gamintojas. Taip pat gamina įvairaus tipo kompiuterius, serverius, atminties plokštes, plataus vartojimo elektronikos įrenginius ir kt.
Gustavas I Vaza
Gustavas I Vaza (SV Gustav Vasa, tikr. Gustav Eriksson, 1496 m. gegužės 12 d. Rydboholmas ar Lindholmenas prie Stokholmo – 1560 m. rugsėjo 29 d. Stokholmas) – 1523–1560 m. Švedijos karalius.
Micro-Star International
Istorija
„MSI“ buvo įkurta 1986 m. Taipėjuje penkių asmenų grupės. 1987 m. sukūrė pirmąją pasaulyje spartinamąją pagrindinę plokštę.
Gustavas I Vaza
Biografija
thumb|left|150px|Gustavo I Vazos antroji žmona Margareta Leijonhufvud thumb|left|150px|Gustavo I Vazos trečioji žmona Katarina Stenbok Kilęs iš didikų giminės, kuri priešinosi 1397 m. Kalmaro unijai. Tėvas Erikas Johansonas, motina Cecilija Mondoter.
Vazų dinastijos pradininkas.
Šeima
1531 m. rugsėjo 24 d. vedė Kotryną Saks-Lauenburg (1513–1535 m.). Su ja gimė Erikas XIV Vaza (1533–1577 m.), 1560–1568 m. Švedijos karalius.
1536 m. vedė antrąkart. Antroji žmona Margareta Leijonhufvud (1514–1551 m.). Jų vaikai:
Valdymas
1518–1519 m. danų kalintas kaip įkaitas. Pabėgo į Liubeką. Po 1520 m. vadinamosios Stokholmo kruvinosios pirties, per kurią buvo išžudyta daug švedų didikų, tarp jų ir Gustavo tėvas, Dalarnoje 1521 m. surengė sukilimą prieš Danijos valdžią. Liubeko remiamas pasiekė pergalę, 1523 m. paskelbtas Švedijos karaliumi. Tuo buvo galutinai nutraukta Kalmaro unija.
1527 m. perėmė dalį Bažnyčios turtų ir pajamų, 1536 m. Örebro sinodas įvedė liuteronybę. 1540 galutinai nutraukė ryšius su Vatikanu, buvo paskelbtas Švedijos bažnyčios vadovu. Sukūrė centrinę administraciją, valstybės iždą, stiprią kariuomenę. Slopino 1527–1528 m., 1542–1543 m. ir kt. sukilimus.
1544 m. privertė parlamentą paskelbti Švedijos sostą Vazų paveldimu, o evangelikų liuteronų tikėjimą – valstybine religija. Ypač prižiūrėjo karaliaus kanceliarijos ir iždo valdininkų darbą. Kaip didžiausias šalies žemvaldys stengėsi sukultūrinti naujas žemes, plėtė valstybinių dvarų tinklą. Vykdė taikią užsienio politiką, tik 1555–1557 m. kariavo su Maskva. thumb|left|150px|Gustavo I Vazos sarkofagas
Leonarda Jekentaitė-Kuzmickienė
Leonarda Jekentaitė-Kuzmickienė (1946 m. gegužės 3 d. Vilniuje – 2008 m. spalio 12 d. Vilniuje) – Lietuvos filosofė, humanitarinių mokslų daktarė, Lietuvos televizijos diktorė.
Biografija
Sutuoktinis Bronius Kuzmickas. 1969 m. baigė biofiziką Vilniaus universitete. 1977 m. apsigynė disertaciją „Žmogaus problema amerikiečių neofroidizme“, filosofijos mokslų kandidatė.
Smiltynai I
Smiltynai I – kaimas Kauno rajono savivaldybėje, 4 km į rytus nuo Domeikavos, Neries dešiniajame krante, šalia Lapių miestelio. Pro kaimą teka upelis Lapienė, eina kelias.
Įrengtas Smiltynų parkas, esantis privačioje teritorijoje, ties sodų bendrija „Lapėnė“.
Žaliosios samanos
Žaliosios samanos (Bryidae) – didžiausias lapsamanių (Bryopsida) poklasis. Jame iš viso yra apie 15 000 rūšių, paplitusių visame pasaulyje.
Tai dažniausiai daugiamečiai, rečiau vienamečiai augalai. Paprastai įvairių žalios spalvos atspalvių, bet gali būti rudi, net juodi. Stiebas šakotas, sudėtingos anatominės sandaros. Lapai taip pat įvairios anatominės sandaros, gali turėti ar neturėti vidurinę gyslą. Sporogonai susidaro gametofito viršūnėje arba šoninių šakelių viršūnėse. Sporogoną sudaro kotelis ir dėžutė. Iš sporos išsivysto pirminis prodaigis, iš kurios vėliau išsivysto šakotas siūlas.
Lietuvoje auga:
Bryanae
Hypnanae
Austakynės ąžuolas
miniatiūra|250px|right|Austakynės ąžuolas
Austakynės ąžuolas – išskirtinio amžiaus ir išvaizdos ąžuolas, augantis Pasvalio rajone (Joniškėlio apylinkių sen.), Austakynės kaime. Pasiekiamas iš Joniškėlio, pavažiavus nuo Linkuvos gatvės vakarų kryptimi apie 0,8 km.
Ąžuolas informaciniu ženklu nepažymėtas, stūkso atvirame dirbamame lauke, šalia kelio. Kiek toliau auga mažesnis ąžuolas. Paskelbtas savivaldybės saugomu botaniniu gamtos paveldo objektu 1990 m.
Žaliojo Kyšulio eskudas
thumb|240px|1 eskudo moneta Žaliojo Kyšulio eskudas  – Žaliojo Kyšulio salų piniginis vienetas. Vieną eskudą sudaro 100 sentavų (centavo). ISO4217 kodas CVE. Žaliojo Kyšulio eskudas įvestas 1914 m. tačiau iki pat šalies nepriklausomybės 1975 m. buvo lygus Portugalijos eskudui. 1998 m. eskudas susietas su euru santykiu (1 € = 110,265 Esc).
Nuo 1977 m. monetos yra 20 ir 50 sentavų nominalo. Nuo 1994 m. eskudo monetos yra šių nominalų: 1, 5, 10, 20, 50, 100 (bei proginė 200). 2007 m. Žaliojo Kyšulio eskudo banknotų nominalai buvo šie: 200, 500, 1000, 2000, 5000.
Butkaimis
Butkaimis arba Čistopoljė (, 1945–1946 m., nuo 1946 m. Чистополье) – gyvenvietė dab. Kaliningrado srities pietinėje dalyje, Pravdinsko rajone, nuo 2008 m. birželio 30 d. Domnovo kaimo gyvenvietės kaimas.
Istorija
Notangos žemės kaimo pavadinimas Butakaims prūsiškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Frydlando apskrities (nuo 1927 m. Barštyno apskritis) kaimas, nuo 1874 m. birželio 11 d. Mertensdorfo, nuo 1928 m. Abartų valsčiaus kaimas. 1910 m. buvo 108 gyventojai. 1946 m. balandžio 7 d. – rugsėjo 6 d. Frydlando rajono, vėliau Pravdinsko rajono kaimas, 1947 m. birželio 25 d. – 2008 m. birželio 30 d. Porečjės apylinkės kaimas.
Saratė
Saratė – miestas Argentinoje, Buenos Airių provincijos šiaurėje, dešiniajame Paranos upės krante, 90 km į šiaurės vakarus nuo Buenos Airių, Saratės apygardos centras. Virš 100 tūkst. gyventojų.
Saratė svarbus transporto mazgas. Greitkeliai į Rosariją, Buenos Aires ir vadinamąją „Argentinos Mesopotamiją“, į kurią greitkelis ir geležinkelis eina per Zárate-Brazo Largo tiltą virš Paranos upės. Svarbus pramonės centras. Maisto, naftos chemijos, spalvotosios metalurgijos pramonė. Uostas prie Paranos upės.
Miestas įkurtas 1854 m. kovo 19 d. Seniau vadintas General Uriburu.
SI (sistema)
thumb|Šalys, kurios oficialiai nepatvirtinusios SI sistemos: [[JAV, Liberija ir Mianmaras.]]
SI (sutrump. pranc. Le système international d’unités) – tarptautinė matavimo vienetų sistema, priimta 1960 m. 11-oje Tarptautinėje matų ir svorių konferencijoje (pranc. Conférence Générale des Poids et Mesures, CGPM), kurioje dalyvavo 36 valstybės (įskaitant JAV). Sistema SI turi septynis pagrindinius vienetus – metrą, kilogramą, sekundę, amperą, kelviną, kandelą ir molį.
2018 m. lapkričio 26 d. CGPM nutarė pakeisti sistemos SI pagrindinių fizikinių dydžių vienetų apibrėžimus ir susieti juos su patikslintomis fundamentaliųjų gamtos konstantų vertėmis. Naujoji SI įsigaliojo 2019 m. gegužės 20 d.
Istorija
Dešimtainės metrinės matų sistemos idėja priskiriama vienam iš Londono karališkosios draugijos įkūrėjų, filosofui ir dvasininkui Dž. Vilkinsui (1614–1672). Tačiau idėja buvo įgyvendinta tik po revoliucijos Prancūzijoje, kai jos Konstitucinė asamblėja 1795 m. nutarė įvesti visai naują ir daug patogesnę matų sistemą, kurios kartotinių vienetų santykiai būtų dešimties pagrindu (pvz., 1 kg = 1000 g). Tikėtasi, jog  naujos sistemos įvedimas sutiktų mažiau pasipriešinimo nei vienos kurios šalies matų primetimas kitoms šalims. 1799 m. Respublikos archyve Paryžiuje buvo įkurdinti pirmieji du platininiai etalonai – metro, kurio ilgis susietas su Žemės perimetru, ir kilogramo, lygaus litro vandens masei esant +4 °C temperatūrai. Vėliau sistema papildyta sekunde, apibrėžta remiantis astronominiais reiškiniais. Atsirado sistema CGS, kurios pagrindas – centimetras, gramas ir sekundė.
Po Konvencijos imta kurti naujus metro ir kilogramo prototipus, kuriuos 1889 m. patvirtino I CGPM. Kartu su astronomine sekunde šie vienetai sudarė sistemą MKS (metras, kilogramas, sekundė). Vėliau sistema papildyta elektros srovės stiprumo vienetu amperu. Sistema MKSA patvirtinta 1946 m. 1954 m. ji papildyta temperatūros vienetu kelvinu ir šviesos intensyvumo vienetu kandela. 1960 m. sistemai suteiktas Tarptautinės vienetų sistemos (pranc. Système International d’Unités), arba tiesiog SI, vardas. Galiausiai po ilgų diskusijų 1971 m. SI buvo papildyta medžiagos kiekio vienetu moliu ir nuo to laiko SI turi septynis pagrindinius vienetus. 2018 m. lapkričio 26 d. CGPM nutarė sistemos SI pagrindinių fizikinių dydžių vienetų apibrėžimus pakeisti ir nuo 2019 m. gegužės 20 d. susieti juos su patikslintomis fundamentaliųjų gamtos konstantų vertėmis.
Patikslintos fundamentaliųjų gamtos konstantų, kuriomis nuo 2019-05-20 grindžiami sistemos SI pagrindinių vienetų apibrėžimai, vertės
Tai tikslios konstantų vertės; jos neturi neapibrėžties. Hercas, džaulis, kulonas, liumenas ir vatas, kurių simboliai yra atitinkamai Hz, J, C, lm ir W, yra susiję su sekunde, metru, kilogramu, amperu, kelvinu, moliu ir kandela, kurių simboliai yra atitinkamai s, m, kg, A, K, mol ir cd, šiais sąryšiais: Hz = s–1, J = kg m² s–2, C = A s, lm = cd m² m–2 = cd sr ir W = kg m² s–3. Simboliu sr žymimas erdvinio kampo vienetas steradianas.
Kiti susiję vienetai
Iš pagrindinių vienetų bei išvestinių vienetų, turinčių savo pavadinimus, imant jų įvairių laipsnių sandaugas, galima sudaryti be galo daug kitų vienetų, kurie savo atskirų pavadinimų, tokių kaip voltas ar omas, neturi. Toliau pateikti kai kurie tokių vienetų pavyzdžiai:
Priešdėliai
Jei prieš vieneto pavadinimą prirašytas vienas šių priešdėlių, tai reiškia, kad vienetas sudaro atitinkamą dalį to vieneto/kiekį tų vienetų, jei jis būtų be priešdėlio:
Kipro futbolo varžybos 1962–1963 m.
Kipro futbolo varžybos 1962–1963 m.
Skandha
Penkios skandhos (, ; pažodžiui: „penkios sankaupos, ryšulėliai, gniužulai“) budizme – tai, kas sudaro būtybę, individą, „aš“. Tai penkios sudedamosios individualybės dalys, kurios pagal budizmą yra tiktai nuolatos kintančių fizinių ir mintinių jėgų ar galių (energijų) deriniai. Jos ne visiškai atitinka vakarietiškas psichologijos ir filosofijos kategorijas, nors verčiant vadinamos panašiai ar net taip pat. Šios penkios sudedamosios dalys dar vadinamos „savarankiškais mazgais“, arba „agregatais“ (plg. ). Todėl lietuviškai tiktų tai vadinti „penkiais asmens sandais (sandaros dariniais)“. Kadangi sanskrite skandha yra vyriškosios giminės, tai kaip svetimžodį lietuvių kalboje naudojame šia gimine.
Medžiaga – pirmasis asmens sandas (rūpa)
Pirmasis skandha (sandas) yra rūpa, medžiaga (dar naudojamas „pavidalas“, „forma“).
Medžiagos sandas, rūpa skandha, apima:
Kaip matome, į medžiagos sandą įeina visa, kas medžiagiška, išorėje ir viduje.
Pojūčiai – antrasis asmens sandas (vedana)
Į šią grupę įtraukti visi mūsų pojūčiai, malonūs, nemalonūs ir neutralūs, kuriuos patiriame per fizinių ir psichinių organų kontaktą su išoriniu pasauliu. Jie yra šešeriopi: (Galima palyginti su požiūriu į žmogaus pojūčius šiuolaikinėje fiziologijoje.)
Suvokimai – trečiasis asmens sandas (samdžnia)
Trečiasis skandha (sandas) yra samdžnia, suvokimai.
Kaip ir pojūčiai, suvokimai yra šešeriopi, atitinkantys šešis vidinius gebėjimus, susijusius su mūsų šešiais jutimo organais. Kaip ir pojūčiai, jie sukuriami per mūsų šešių gebėjimų sąlytį su išoriniu pasauliu. Suvokimai kaip tiktai yra tai, kas atpažįsta fizinius ir psichinius objektus:
Proto dariniai – ketvirtasis asmens sandas (samskara)
Ketvirtasis skandha yra samskara, proto dariniai, arba minčių dariniai, arba valingųjų veiksmų įspaudai; dar gali būti suprantamas kaip polinkių visuma, polinkiai. Pats žodis samskara yra labai daugiaprasmis, bet šiame kontekste jis reiškia „proto ar minčių struktūros, pavidalai“, reiškiantys išorinio pasaulio atspindžius ir laikomi tikrais, nors iš tiesų – nesantys. Kita žodžio reikšmė, neblogai paaiškinanti šio termino prasmę: „tai, kas sudaro (proto turinį)“, „atliktos veiklos įspaudas (mintyse)“.
Šią grupę sudaro visi valingieji veiksmai: geri, blogi ir neutralūs. Tai, ką bendrai vadiname karma, telpa į šį skandhą. Štai kaip Buda kalba apie karmą: „O bhikšūs, karma aš vadinu valią (cetanā). Išreikšdami savo valią, mes veikiame per kūną, kalbą ir protą“. Ir kitur, apie valią Buda sako, kad ji yra „proto darinys, proto veikla. Jos paskirtis – nukreipti mintis į gerą, blogą ar neutralią veiklą“. Lygiai kaip pojūčiai ir suvokimai, valia yra šešių rūšių, kurios susijusios su šešiais vidiniais gebėjimais ir juos atitinkančiais šešiais išorinio pasaulio objektais (fiziniais ir psichiniais). Pojūčiai ir suvokimai yra nevalingi veiksmai. Jie nesukuria karminio poveikio. Šitą poveikį sukuria vien tik valingieji veiksmai, tokie kaip: (iš viso yra 52 proto veiklos, sudarančios šitą skandhą).
Sąmonė – penktasis asmens sandas (vidžniana)
Penktasis skandha (asmens sandas) yra vidžniana, sąmonė. Nežiūrint visiško termino tapatumo, sąmonė čia suprantama kitaip, nei įprasta vakarietiškose psichologinėse sistemose. Budizme sąmonė suvokiama savitai ir daug siauriau.
Sąmonė yra atsakas, reakcija, kurios pagrindas yra vienas iš šešių gebėjimų (akių, ausų, nosies, liežuvio, kūno ir proto) ir kurios objektas, siekis yra vienas iš šešių atitinkamų išorinių reiškinių (regimieji pavidalai, garsai, kvapai, skoniai, lytimieji dalykai ir proto objektai, t. y. idėjos ir mintys). Pavyzdžiui, regėjimo sąmonės pagrindas yra akys, o jos siekis, apimamas dalykas, objektas yra regimieji pavidalai. Proto sąmonės pagrindas yra protas, o aprėpiamas dalykas – proto objektai, t. y. idėjos ir mintys, arba dharmos. Tokiu būdu sąmonė yra susieta su kitais žmogaus gebėjimais ir taip pat kaip pojūčiai, suvokimai ir valia, sąmonė yra šešeriopa.
Reikia aiškiai suprasti, kad sąmonė neatpažįsta objekto. Ji yra tik tam tikras supratimas: supratimas, kad objektas yra. Kai akis patiria sąlytį su spalva, sakykime, mėlyna, pasireiškia regimoji sąmonė, kuri yra tik paprastas spalvos buvimo supratimas. Ji neatpažįsta, kad tai yra mėlyna. Šiame darinyje nevyksta pažinimas. Mėlynumą atpažįsta trečiasis darinys – suvokimas. „Regimoji sąmonė“ kaip sąvoka yra tik filosofinė išraiška, nusakanti tą patį dalyką, kurį kasdienybėje vadiname „matymu“. Matymas nereiškia atpažinimo. Taip pat yra ir su kitomis sąmonės rūšimis.
Budizmo filosofijoje nėra amžinos, nekintančios dvasios, kuri būtų suvokiama kaip „aš“, „aš pats“, „siela“, „ego“ ir būtų priešpastatyta materijai, medžiagiškumui. Todėl sąmonė budizme nėra laikoma dvasiniu dalyku priešingu materijai. Budizme yra dviprasmybė, kai sąmonė laikoma tam tikru pasireiškimu „manęs paties“, „Aš“ ar „Dvasios“, laikomos nuolatine, per visą gyvenimą išliekančia substancija. Nors čia pat Buda nedviprasmiškai yra pasakęs, kad sąmonė yra priklausoma nuo medžiagos, pojūčių, suvokimų ir proto darinių ir kad jos negali būti be kitų keturių: „Jeigu koks žmogus sakytų: aš parodysiu kaip sąmonė ateina, nueina, iškeliauja, iškyla, auga, didėja ar plėtojasi nepriklausomai nuo medžiagos, pojūčių, suvokimų ir proto darinių,- tai jisai kalbėtų apie kažką, ko nėra“.
Kas yra „aš“?
Tai, ką vadiname „būtybe“, „individu“ ar „aš“, yra tiktai įprastinis pavadinimas ar sutartinis apibūdinimas, etiketė, kurią žmonės suteikia penkių skandhų deriniui. Visi šie skandhos yra laikini ir nuolatos kinta. Todėl ir visas derinys yra laikinas ir nuolat besikeičiantis. Visa, kas yra laikina, yra kančia, duhkha, sakė Buda. Vadinasi, penki asmens sandai yra kančia, duhkha. Vis kitą akimirką sandų derinys yra jau kitas. Taigi logika tokia: A nelygu A. Visa yra kas akimirką vykstančio atsiradimo ir pranykimo tėkmėje. Taigi jau seniai nebėra to „aš“ derinio, kuris sakinio pradžioje perskaitė „taigi“. Vadinasi, nėra jokio „aš“, nes kitokio žmogus dar neišgalvojo.
Čoso ežeras
Čoso ežeras – ežeras šiaurinėje Lenkijoje (Varmijos Mozūrų vaivadija), prie Mrongovo miesto. thumb|left|Čoso ežeras Mrongove